Zastava Zimbabvea

Zastava Zimbabvea je usvojena 18. aprila 1980. a sastoji se od sedam jednakih horizontalnih pruga čije boje nose simboličko značenje. Na lijevoj strani je bijeli trougao sa zlatnom pticom Velikog Zimbabvea, koja je simbol duge historije ove države i označava jake veze naroda Zimbabvea s prirodom i životinjama koji ih okružuju. Mala statua ove ptice pronađena je u iskopinama drevnog grada Velikog Zimbabvea i predstavlja nacionalno jedinstvo još od 1923. Petokraka crvena zvijezda ispod nje je simbol borbe za oslobođenje i mir.

Boje:
Zvanično značenje boja na zastavi je sljedeće:

 Zelena: ruralni dijelovi zemlje i poljoprivredno bogatstvo
 Žuta: mineralno bogatstvo Zimbabvea
 Crvena: krv prolivena u borbi za oslobođenje od britanskih kolonizatora
 Crna: nasljeđe autohtonih Afrikanaca u Zimbabveu, koji predstavljaju veliku većinu stanovništva
 Bijela: mir ostvaren nakon stjecanja nezavisnosti i povratak narodne vlasti

Ipak, kritičari tvrde da su zelena-žuta-crna-crvena kombinacija pruga izvedena iz ZUNU partijske zastave i tako ustvari predstavljaju simbol njihove kontrole nad zemljom.

 Reference 

Zimbabve
Kategorija:Zimbabve